नई दिल्ली। दिल्ली की सात लोकसभा सीटों पर आरएसएस ने सर्वे किया है, जिसके नतीजों ने भाजपा की मुश्किल बढ़ा दी है। सर्वे में यह बात सामने आई है कि 7 में से पांच सीटों पर भाजपा को हार का सामना करना पड़ सकता है, जबकि आम आदमी पार्टी को इन सीटों पर जीत मिल सकती है। पार्टी को यहां सिर्फ दो सीटों पर जीत मिलती दिख रही है। आपको बता दें कि मौजूदा समय में दिल्ली की सभी सात सीटों पर भाजपा का कब्जा है। सर्वे में कहा गया है कि दिल्ली की सभी सीटों पर भाजपा को कड़ी मेहनत करने की जरूरत है।